ด่วน! บึ้มลูกสองสะพานตากสิน
ด่วน! บึ้มลูกสองสะพานตากสิน
18 ส.ค. 2558

ผู้สื่อข่าวรายงานว่า ในช่วงบ่ายวันนี้เวลาประมาณ 13.30 น. ได้เกิดเหตุการณ์ระเบิดขึ้นบริเวณสะพานตากสิน ทั้งนี้จากการตรวจสอบบริเวณโดยรอบเพื่อป้องกันการเกิดเหตุซ้ำซ้อน
โดยมีผู้เห็นเหตุการณ์ ระบุว่า ผู้ก่อเหตุได้ปาระเบิดไม่ทราบชนิดลงตรงสะพานคนข้าม บริเวณจุดจอดรถสองแถว ท่าเรือสาทร แต่พลาดเป้าติดราวสะพาน ทำให้ระเบิดตกลงน้ำ แรงระเบิดดันน้ำพุ่งกระจายขึ้นมา แต่ไม่มีผู้บาดเจ็บ หรือเสียชีวิต ส่วนคนร้ายหนีไปได้
ซึ่งขณะนี้ได้มีการปิดการจราจลบริเวณท่าเรือโดยรอบพื้นที่เกิดเหตุดังกล่าวแล้ว ในส่วนพื้นที่สะพานตากสินยังเปิดการจราจรปกติ อีกทั้ง BTS สถานีสะพานตากสินยังเปิดให้บริการเป็นปกติ
ทั้งนี้หากมีข้อมูลเพิ่มเติมทาง “ข่าวหุ้นออนไลน์ธุรกิจ” จะรายงานให้ทราบในครั้งต่อไป